Taimu Shan

Taimu Shan (Taimufjellet) eller Tailao Shan (kinesisk: 太姥山, oldemorfjellet) er et fjell i fylket Fuding i den kinesiske by på prefekturnivå Ningde  i provinsen Fujian. Det dekker et område på 60 km² og er omgitt av havet på to sider. Fjellene har 54 fjelltopper. Høyeste topp, Moxiao, er 1.081 meter høy. 

Etter legenden går navnet på fjellet tilbake til en gammel kvinne som dyrket orkideer her under urkeiseren Yaos tid. Hun ble udødelig og fór til slutt opp til himmelen. 

På fjellet er Yuhuhallen og Xuanjihulen, dit filosofen Zhu Xi trakk seg tilbake. En annen grotte er Sanfuyao Dong, som har så trang inngang at man må bøye seg i tre for å komme inn.

Fjell i Kina
Fujian
Fjell over 1000 meter